شه‌فه‌ق نيوز/ وه‌ڕيه‌وبه‌ر گشتى په‌يوه‌نديه‌يل ناونى هه‌رێم كوردستان و ئيران، ئاشكراى ئه‌وه‌ كرد دوياى هه‌ڵوه‌شاننه‌وه‌ى ڤيزا له‌ناونى هه‌ردوگلا, شماره‌ى گه‌شتياره‌يل له‌ هه‌رێمه‌و ئه‌را ئيران له‌وه‌ر گه‌شتيارێ وه‌شيوه‌يگ وه‌رچه‌و زياێ كردگه‌و ره‌سيه‌سه‌ دو هه‌زار كه‌س رووژانه‌.
له‌و باوه‌ته‌و، عه‌بدوڵڵا ئاكره‌يى وه‌ڕيه‌وبه‌ر گشتى په‌يوه‌نديه‌يل ناونى هه‌رێم كوردستان ئه‌را هووكاره‌يل ره‌سانن كوردى وت: دوياى هه‌ڵوه‌شاننه‌وه‌ى ڤيزا هويچ بڕه‌ پويليگ له‌ گه‌شتياره‌يل وه‌رناگريه‌ێد و يه‌يش به‌شدارى ئه‌كا له‌ زيايبوين شماره‌ى كه‌سه‌يل گه‌شتيار له‌ هه‌رێمه‌و ئه‌را ئيران.
جى باسه‌، ئاكره‌يى هه‌ميش وت: نزيكه‌ى دو هه‌زار كه‌س رووژانه‌ له‌ هه‌رێمه‌و گه‌شت وه‌ره‌و ئيران ئه‌كه‌ن و باس له‌وه‌يش كرد شماره‌ى كه‌سه‌يل هاتگيش وه‌ هه‌مان شيوه‌ ئه‌را هه‌رێم وه‌شيوه‌يگ وه‌رچه‌و دياره‌.
